Ντελρόι Τζέιμς

Ο **Ντελρόι Τζέιμς** (αγγλικά: *Delroy James*, 4 Ιουνίου 1987) είναι Γουιανέζος, πολιτογραφημένος Αμερικανός, επαγγελματίας καλαθοσφαιριστής, ο οποίος αγωνίζεται ως πάουερ φόργουορντ.

## Κολεγιακή σταδιοδρομία

## Επαγγελματική σταδιοδρομία

### Σεζόν 2011–12
Ο Τζέιμς αγωνίστηκε στο Portsmouth Invitational Tournament, που διοργανώθηκε τον Απρίλιο του 2011 από το NBA, πριν από το NBA Ντραφτ. Επίσης, πήρε μέρος σε προπονήσεις με διαφορετικές ομάδες του ΝΒΑ, στην προσπάθεια του να ξεπεράσει τις προβλέψεις που τον έβλεπαν να μην επιλέγεται στο NBA Ντραφτ 2011, όπου τελικά δεν επιλέχθηκε. Επιπλέον, το λοκ άουτ του 2011 στο NBA ακύρωσε τα NBA Σάμερ Λιγκ και τις προπονήσεις ελευθέρων παικτών, πράγμα που σήμαινε ότι θα έπρεπε να μετακομίσει στο εξωτερικό για να ξεκινήσει την επαγγελματική του σταδιοδρομία.

Εντάχθηκε στην ισραηλινή Μπνέι Χασαρόν - μια ομάδα που είχε αφήσει ο μεγαλύτερος αδερφός του, Σον, μετά από 3 επιτυχημένα χρόνια - υπογράφοντας το πρώτο επαγγελματικό του συμβόλαιο. Προσαρμόστηκε γρήγορα, ξεκινώντας σε όλους τους αγώνες εκτός από έναν, συμπεριλαμβανομένων τριών που έπαιξε από την αρχή μέχρι το τέλος, για να τελειώσει τη σεζόν με μέσο όρο 16,1 πόντους και 7,7 ριμπάουντ σε 10 αγώνες, συμπεριλαμβανομένου ενός νταμπλ νταμπλ εναντίον της νέας ομάδας του Σον, την πρωτοπόρο του πρωταθλήματος, Μακάμπι Τελ Αβίβ. Κέρδισε επίσης ένα βραβείο του Παίκτη της Εβδομάδας του Πρωταθλήματος κατά τη διάρκεια του χρόνου του στο πρωτάθλημα.

Ωστόσο, απελευθερώθηκε τον Ιανουάριο του 2012, επιστρέφοντας στις ΗΠΑ για να τελειώσει τη σεζόν με την ομάδα της D-League Τάσλα 66ερς, όπου είχε 8,8 πόντους και 4,8 ριμπάουντ ανά αγώνα.

### Σεζόν 2012–13
Μετά από έναν αγώνα τον Μάιο του 2012 για την ομάδα της IBA, Jersey G-Force, πήρε μέρος στις προπονήσεις των ελεύθερων παικτών του ΝΒΑ, πριν παίξει στο NBA Σάμερ Λιγκ 2012 με τους Ατλάντα Χοκς, όπου σε συνολικά 21 λεπτά σε 4 αγώνες, είχε μέσο όρο 9 πόντους και 2 ριμπάουντ.

Με το τέλος του Σάμερ Λιγκ, ο Τζέιμς επέστρεψε στην Ευρώπη, αυτή τη φορά στην 2η κατηγορία Ιταλίας, για την Μπάσκετ Φερεντίνο. Υπέγραψε μονοετές συμβόλαιο τον Αύγουστο του 2012, αφού ο Γενικός Διευθυντής Πιερφραντσέσκο Μπέτι - ο οποίος τον είχε δει να παίζει στο Πόρτσμουθ το προηγούμενο έτος - τον έπεισε μέσω μιας έκθεσης των επιτευγμάτων του συλλόγου στην προώθηση ξένων παικτών, όπως ο Μανού Τζινόμπιλι, σε ισχυρότερες ομάδες. Εντυπωσίασε στη Φερεντίνο και κυριάρχησε στο πρωτάθλημα, ήταν πρώτος στη ψηφοφορία για Legadue All-Star Game, στο οποίο αναδείχθηκε ο Πολυτιμότερος Παίκτης.

### Σεζόν 2013–14
Μετά από ένα άκαρπο Σάμερ Λιγκ 2013 με τους Γιούτα Τζαζ, με τον Τζέιμς να μην παίζει ούτε ένα λεπτό, εντάχθηκε στη Νιού Μπάσκετ Μπρίντιζι τον Αύγουστο του 2013, υπογράφοντας μονοετές συμβόλαιο με την ομάδα της Σέριε Α. Ο Τζέιμς δεν είχε κανένα πρόβλημα να προσαρμοστεί στο υψηλότερο επίπεδο ανταγωνισμού και όταν κλήθηκε στο Serie All-Star Game, χαρακτηρίστηκε ως «ένα από τα κλειδιά της επιτυχίας της Μπρίντιζι». Σε σχεδόν 30 λεπτά ανά αγώνα, είχε μέσο όρο 12,2 πόντους, 7,8 ριμπάουντ και 1,3 τάπα ανά αγώνα (οι δύο τελευταίες οι 5ες και 4ες καλύτερες επιδόσεις στο πρωτάθλημα), καθώς η Μπρίντιζι τερμάτισε στην πέμπτη θέση στο τέλος της κανονικής περιόδου. Ωστόσο, η ομάδα «σκουπίστηκε» στα πλέι-οφ, με τον Τζέιμς να αστοχεί σε τρεις βολές στα τελευταία δευτερόλεπτα του πρώτου αγώνα, στην ήττα με 73-75 από τη Σάσαρι. Τα στατιστικά του έπεσαν στα πλέι οφ, σε 8 πόντους, 7,3 ριμπάουντ και 0,3 τάπα σε περισσότερο από 31 λεπτά, με το ποσοστό των ελεύθερων βολών να πέφτει ελαφρώς στο 55,6%.

### Σεζόν 2014–15
Παρά τις προσφορές από όλη την Ευρώπη, ο Τζέιμς έμεινε στην Απουλία για τη σεζόν 2014–15, ο μόνος ξένος που το έκανε, προκειμένου να «τελειώσει τη δουλειά του» μετά τον αποκλεισμό στα πλέι οφ της προηγούμενης σεζόν. Θα έκανε το ντεμπούτο του στην Ευρώπη, μαζί με τον σύλλογο, στο EuroChallenge (ευρωπαϊκή τρίτη βαθμίδα), όπου τελείωσε με μέσο όρο 10,7 πόντους, 6 ριμπάουντ, 0,5 τάπα έναντι 3,2 φάουλ (οι τελευταίες 3 στο top 20 της διοργάνωσης), καθώς η Μπρίντιζι έφτασε στους προημιτελικούς. Στη Σέριε Α, η Μπρίντιζι τερμάτισε στην 6η θέση της κανονικής περιόδου, με τον Τζέιμς πάλι 4ο στις τάπες μετά από συνεισφορά 1,1 τάπα ανά αγώνα σε περίπου 29 λεπτά, προσθέτοντας 10,2 πόντους, 7,5 ριμπάουντ και 2,1 ασίστ έναντι 3,1 φάουλ και 2,7 λαθών. Η Μπρίντιζι κέρδισε μια ιστορική πρώτη νίκη στα πλέι οφ κατά τη διάρκεια της σειράς εναντίον της Γκρισίν Μπον Ρέτζο Εμίλια, όπου η μονομαχία του Τζέιμς με τον Ακίλε Πολονάρα αναφέρθηκε ως καθοριστικός παράγοντας στη νίκη του 3ου αγώνα, ωστόσο έχασε τη σειρά με 3-2.

### Σεζόν 2015–16
Κατά τη διάρκεια της offseason του 2015, ο Τζέιμς συμμετείχε στο τουρνουά streetball *Up Million Dollar Summer Challenge*, κερδίζοντας το τουρνουά με τους Sean Bell All-Stars και επίσης το βραβείο MVP (μαζί με το χρηματικό έπαθλο). Τον Αύγουστο του 2015, υπέγραψε με τη ρωσική Ενισέι της VTB Λίγκα.

### Σεζόν 2016-17
Στις 10 Αυγούστου 2016, ο Τζέιμς υπέγραψε με την ιταλική Παλακανέστρο Ρετζάνα. Στις 11 Ιανουαρίου 2017, αποχώρησε από τη Ρετζάνα και υπέγραψε με την τουρκική Μπεστ Μπαλικεσίρ. Έδωσε το παρών σε 16 παιχνίδια της Super Ligi έχοντας 15,8 πόντους, 5,6 ριμπάουντ, 2,4 ασίστ και 1,3 κλεψίματα ανά συμμετοχή.

### Σεζόν 2017-18
Στις 9 Αυγούστου 2017, ο Τζέιμς υπέγραψε μονοετές συμβόλαιο με την ΑΕΚ. Τον Φεβρουάριο του 2018 κατακτά το Κύπελλο Ελλάδας με την ΑΕΚ κόντρα στον Ολυμπιακό (88-83). Επίσης κατέκτησε τον ευρωπαϊκό τίτλο στον τελικό του Final-4 του Τσάμπιονς Λιγκ που έγινε στην Αθήνα, νικώντας τη Μονακό. Μέτρησε 7,1 πόντους ανά αγώνα στο Ελληνικό Πρωτάθλημα, ενώ στο BCL σημείωσε μέσους όρους 8,7 πόντων, 4,5 ριμπάουντ και 1,6 ασίστ.

### Σεζόν 2018-19
Στις 10 Αυγούστου 2018, ο Τζέιμς υπέγραψε με την τουρκική Γκαζιαντέπ.

Στις 2 Ιανουαρίου 2019, ο Τζέιμς επέστρεψε στην ΑΕΚ, υπογράφοντας συμβόλαιο μέχρι το καλοκαίρι του 2020. Το 2019 κατέκτησε το Διηπειρωτικό Κύπελλο, νικώντας τη Φλαμένγκο 86-70.

### Σεζόν 2019-20
Στις 28 Ιουνίου 2019, υπέγραψε με τη Μέραλκο Μπολτς από τις Φιλιππίνες. Στις 3 Αυγούστου 2019, υπέγραψε συμβόλαιο με τη νοτιοκορεάτικη Σεούλ Σάμσουνγκ Θάντερς.

Στις 9 Φεβρουαρίου 2020, υπέγραψε με τη Μούρθια της Liga ACB. Αγωνίστηκε μόλις σε 2 παιχνίδια, αφού ακολούθησε η διακοπή του πρωταθλήματος εξαιτίας της πανδημίας της νόσου του COVID-19.

### Σεζόν 2020-21
Στις 9 Σεπτεμβρίου 2020, ο Τζέιμς υπέγραψε με τον Προμηθέα Πατρών. Στις 24 Σεπτεμβρίου 2020, κατέκτησε με τον Προμηθέα το Σούπερ Καπ Ελλάδας, νικώντας στον τελικό το Περιστέρι 82-74. Τον Δεκέμβριο αποχώρησε από την ομάδα της Πάτρας. Υον Ιανουάριο του 2021, συμφώνησε με τη Ρεάλ Εστέρι από τη Νικαράγουα.

### Σεζόν 2021-22
Στις 9 Σεπτεμβρίου 2021, συμφώνησε με την ομάδα της Κίμσα, από την Αργεντινή.

## The Basketball Tournament (TBT)
Το καλοκαίρι του 2017, ο Τζέιμς, για δεύτερη χρονιά, αγωνίστηκε στο The Basketball Tournament του ESPN με την ομάδα Team Fancy. Σε τρεις αγώνες, είχε μέσο όρο 14,0 πόντους, 4,7 ριμπάουντ και 1,7 ασίστ για να οδηγήσει την ομάδα του στον Γύρο Super 16, όπου έχασε με 65-61 από την Boeheim's Army, μια ομάδα που αποτελούταν από απόφοιτους του Πανεπιστημίου των Συρακουσών. Ο Τζέιμς συμμετείχε επίσης στο TBT 2015 με τους Sean Bell All-Star's. Σε τέσσερεις αγώνες εκείνο το καλοκαίρι, είχε μέσο όρο 9,3 πόντους, 5,3 ριμπάουντ και 3,0 ασίστ ανά αγώνα. Στο TBT 2018, ο Τζέιμς είχε μέσο όρο 10,5 πόντους, 6,5 ριμπάουντ και 1,5 κλεψίματα ανά αγώνα για την Team Fancy. Έφτασαν στο δεύτερο γύρο πριν αποκλειστούν από τους Boeheim's Army.

## Τίτλοι

### Συλλογικοί

#### [[Α.Ε.Κ. (καλαθοσφαίριση)|Α.Ε.Κ.]]

* Μπάσκετμπολ Τσάμπιονς Λιγκ: (2018)
* Κύπελλο Ελλάδας : (2018)
* Διηπειρωτικό Κύπελλο: (2019)

#### [[Προμηθέας Πατρών (καλαθοσφαίριση ανδρών)|Προμηθέας Πατρών]]

* Σούπερ Καπ Ελλάδας: (2020)

### Ατομικοί

* Ιταλικό All Star Game: (2014)

## Προσωπική ζωή
Ο Τζέιμς είναι γιος του Γκόρντον και της Μάρβα Τζέιμς και έχει επτά αδέλφια, συμπεριλαμβανομένων τριών κοριτσιών και τεσσάρων αγοριών. Τρία από τα μεγαλύτερα αδέλφια του έπαιξαν καλαθοσφαίριση σε επαγγελματικό ή συλλογικό επίπεδο:

: - Ο Σον Τζέιμς έπαιξε στην Ευρωλίγκα με τις Μακάμπι, Αρμάνι Μιλάνο και Ολυμπιακό.
: - Ο Γκόρντον Τζέιμς έχει παίξει επαγγελματικά στην Ιαπωνία και τη Λατινική Αμερική.
: - Ο Λεξ Τζέιμς έπαιξε για τους Σαιντ Φράνσις Μπρούκλιν Τεριέρς, χωρίς να γίνει επαγγελματίας.

Οι γονείς του μετακόμισαν στις Ηνωμένες Πολιτείες από τη Γουιάνα το 1990 μαζί με τέσσερα παιδιά. Άφησαν πίσω τον Ντελρόι με δύο αδέλφια, ενώ έκαναν ρυθμίσεις για να τα ενώσουν, κάτι που κατάφεραν περίπου 3 χρόνια αργότερα. Φτάνοντας στο Μπρούκλιν της Νέας Υόρκης σε ηλικία 7 ετών, δυσκολεύτηκε να προσαρμοστεί σε ένα εντελώς διαφορετικό περιβάλλον. Αν και παρέλειψε μαθήματα, απέφυγε επίσης να εμπλακεί στις συμμορίες που ήταν γεμάτες στη γειτονιά του. Έχει έναν γιο, τον Τζέιλεν, αναφέρει την πατρότητα ως ένα από τα μεγαλύτερα επιτεύγματά του. Ένα άλλο είναι η αποφοίτησή του και ένας δηλωμένος μελλοντικός στόχος του θα ήταν να χρησιμοποιήσει το πτυχίο κοινωνιολογίας του για να γίνει σύμβουλος καθοδήγησης ή μέντορας σε παιδιά.

## Παραπομπές


## Εξωτερικοί σύνδεσμοι

* Προφίλ στο RealGM.com
* Προφίλ στο Eurobasket.com
* Προφίλ στην Basket League Ελλάδας
* Προφίλ στη Σέριε Α Ιταλίας  (ιταλικά)
* Προφίλ στο Πρωτάθλημα Τουρκίας

Κατηγορία:Γουιανέζοι καλαθοσφαιριστές
Κατηγορία:Αμερικανοί καλαθοσφαιριστές
Κατηγορία:Αμερικανοί με καταγωγή από τη Γουιάνα
Κατηγορία:Πάουερ φόργουορντ
Κατηγορία:Καλαθοσφαιριστές Μπνέι Χερζλίγια Μπάσκετ
Κατηγορία:Καλαθοσφαιριστές Πρωταθλήματος Ισραήλ
Κατηγορία:Καλαθοσφαιριστές ισραηλινών συλλόγων
Κατηγορία:Καλαθοσφαιριστές Τούλσα 66ερς
Κατηγορία:Καλαθοσφαιριστές D-League
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές Μπάσκετ Φερεντίνο
Κατηγορία:Καλαθοσφαιριστές Σέριε Α2 Ιταλίας
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Νιου Μπάσκετ Μπρίντιζι
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές Ενισέι
Κατηγορία:Καλαθοσφαιριστές VTB Λίγκα
Κατηγορία:Καλαθοσφαιριστές ρωσικών συλλόγων
Κατηγορία:Καλαθοσφαιριστές Παλακανέστρο Ρετζάνα
Κατηγορία:Καλαθοσφαιριστές Μπεστ Μπαλικεσίρ Μ.Κ.
Κατηγορία:Καλαθοσφαιριστές Πρωταθλήματος Τουρκίας
Κατηγορία:Καλαθοσφαιριστές τουρκικών συλλόγων
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Προμηθέα Πατρών
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Γκαζιαντέπ
Κατηγορία:Καλαθοσφαιριστές Μέραλκο Μπολτς
Κατηγορία:Καλαθοσφαιριστές Σεούλ Σάμσουνγκ Θάντερς
Κατηγορία:Καλαθοσφαιριστές νοτιοκορεάτικων συλλόγων
Κατηγορία:Καλαθοσφαιριστές Μούρθια
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές ισπανικών συλλόγων